21/10/2022 | Administración LocalMunicipal
Ames
Convocatoria do proceso selectivo para cobertura por promoción interna de tres prazas de administrativo do Concello de Ames

Por Acordo da Xunta de Goberno Local, en sesión celebrada o día 14 de outubro do 2022, resolveuse a aprobación das bases do proceso selectivo para a cobertura por promoción interna de tres prazas de administrativo do Concello de Ames, e que se transcriben a continuación: 1. As presentes bases teñen por obxecto a regulación da convocatoria e proceso selectivo para a cobertura, mediante funcionarios de carreira, de tres prazas de administrativo que figuran como vacantes na Relación de postos de traballo do Concello de Ames, no departamento de urbanismo, Servizo de contabilidade e fiscalización, e recursos humanos previstas para a súa cobertura por quenda de promoción interna, na súa oferta de emprego público do ano 2021 (BOP nº 241, de 21 de decembro de 2021). 2. Esta convocatoria e proceso selectivo de promoción interna desenvolverase na modalidade de promoción interna vertical, segundo o definido ao efecto no artigo 16.3 do Texto refundido da Lei do estatuto básico do empregado público (en adiante TRLEBEP), artigo 75 da Lei 2/2015, de 29 de abril, de emprego público de Galicia (en adiante LEPG). 3. O sistema selectivo empregado será o concurso-oposición, que se desenvolverá de conformidade co previsto nas presentes bases. Clase de persoal.- Funcionario de carreira Denominación: administrativo Clasificación: Grupo C, subgrupo C1, nivel 18 Complemento de destino mensual (2022): 440,97€ Complemento específico mensual (2022): 632,18€ Funcións: As correspondentes ao posto e servizo de adscrición, segundo RPT municipal ou instrumento organizativo equivalente e vixente en cada momento, e que resulten propias da capacitación profesional, formativa e legal inherentes. Retribucións: As básicas propias do seu grupo/subgrupo de clasificación profesional, así como as complementarias fixadas, para o posto de adscrición correspondente, na RPT vixente (e sen prexuízo daquelas de índole variable ás que, no seu caso, se poida ter dereito). Xornada de traballo: Completa 1. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: · Ser funcionario de carreira da Escala de Administración Xeral, subescala auxiliar, do Concello de de Ames, ou laboral fixo encadrado en praza equivalente, que á entrada en vigor da Lei 7/2007, de 12 de abril, estivera no Concello desempeñando funcións de persoal funcionario, ou pasara a desempeñalas en virtude de probas selectivas ou de promoción convocadas antes de dita data (DT 2ª TREBEP). En ambos casos requirirase ter prestados servizos en ditas clases por un período mínimo de cinco anos, nos termos que establece o Real Decreto Lexislativo 781/86, no seu artigo 169.2. b) tomando como referencia a data de inicio do prazo para a presentación das solicitudes. · Atoparse en situación de activo no concello de Ames na data de inicio do prazo para a presentación de solicitudes. · Estar en posesión do título de bacharelato, técnico de formación profesional ou equivalente. En defecto de titulación, tamén poderán participar os empregados municipais que posúan unha antigüidade de 10 anos. · Aboar os dereitos de exame correspondentes, que serían os propios dun grupo grupo profesional C1, e ascenderán a 21,52 euros. Deberán ser aboados obrigatoriamente a través da folla de autoliquidación de taxas, á que se poderá acceder a través da seguinte dirección: https://www.concellodeames. gal/gl/tramites/oficina-virtual-tributaria Os dereitos de exame para os grupos anteriores estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). As solicitudes para tomar parte no proceso selectivo presentaranse, conforme ao modelo que figura como ANEXO I das presentes bases, no rexistro xeral do Concello, en horario de atención ao público (de 09:00 h. a 14:00 h.), e no prazo de vinte (20) días hábiles contados a partir do día seguinte ao da publicación do anuncio da respectiva convocatoria no BOE. Igualmente, as ditas solicitudes tamén se poderán presentar por calquera das formas previstas no artigo 16.4 da Lei 39/2015, de 1 de outubro, do procedemento administrativo común das administracións públicas. Xunto coa dita instancia, os aspirantes deberán achegar a seguinte documentación:  DNI, pasaporte ou documento de identificación equivalente e acreditativo da identidade do aspirante.  Certificación acreditativa de reunir os requisitos sinalados nos apartados a) e b) da base terceira, emitida pola secretaría municipal ou funcionario municipal competente ao efecto.  Xustificante de ter aboados os dereitos de exame, mediante folla de autoliquidación de taxas ou documento igualmente xustificativo de telas aboado  As persoas aspirantes que, con arranxo ao disposto no artigo 54 da LEPG desexen manifestar e facer valer a súa condición legal de discapacidade e, por tal motivo, solicitar as adaptacións e os axustes razoables de tempo e medios que sexan necesarios para a realización do proceso selectivo, deberano facer constar, no seu caso, na instancia de participación, xunto cos necesidades específicas alegadas para desenvolver o proceso de selección. E deberán acreditar a dita condición de discapacidade (mediante certificación expedida polos órganos competentes estatais ou, no seu caso, autonómicos), así como a compatibilidade desta co desempeño das tarefas e funcións propias da vacante convocada (ben porque así conste na antedita certificación ou, de non ser así, e complementariamente, mediante informe técnico facultativo oficial). Para os efectos do antedito, e con arranxo ao disposto no apartado b) da disposición adicional primeira da LEPG, considerarase persoa con discapacidade aquela á que se lle teña recoñecido un grao de discapacidade igual ou superior ao 33 por cento (ou aqueloutra situación análoga segundo a normativa vixente ao efecto).  Relación dos méritos alegados para a súa valoración na fase concurso, xunto coa documentación acreditativa dos mesmos, e presentados con arranxo a orde que se fixa base oitava. Á dita relación de méritos acompañaranse os documentos acreditativos dos mesmos. A convocatoria, xunto co texto íntegro da bases reguladoras, serán obxecto de publicación no Boletín Oficial da Provincia (BOP), no taboleiro de anuncios da sede electrónica, así como na web municipal. Ademais, tamén se realizará, posteriormente, un anuncio desta convocatoria no Diario Oficial de Galicia (DOG) e, por último, no Boletín Oficial do Estado (BOE), que abrirá o prazo formal de presentación de solicitudes por parte dos interesados; debendo contar, ambos, cunha referencia á publicación previamente realizada no BOP. Os restantes e sucesivos anuncios derivados destas convocatoria e proceso selectivo, así como das actuacións do Tribunal, inseriranse unicamente no taboleiro de anuncios e na web municipal; agás as resolucións de aprobación de lista provisional e definitiva de admitidos, que tamén se publicarán no BOP, ao igual que a resolución final sobre os aspirantes finalmente seleccionados para a cobertura das vacantes convocadas, que tamén será obxecto de publicación no DOG. Rematado o prazo de presentación de instancias, a Alcaldía aprobará a lista provisional de aspirantes admitidos e excluídos que se fará pública no BOP, no taboleiro de anuncios e na web municipais. Na dita resolución indicaranse as persoas aspirantes inicialmente admitidas e excluídas, xunto coas causas de exclusión. Os aspirantes excluídos, así como os omitidos na relación de admitidos ou excluídos, disporán dun prazo de 10 días hábiles, que comezará a contar dende o día seguinte ao da publicación da resolución no BOP, aos efectos de subsanación das causas da súa exclusión da lista provisional de admitidos (de acordo co previsto no artigo 68 da lei 39/2015, do 1 de outubro, do procedemento administrativo común das administracións públicas), ou para advertir os erros dos que, no seu caso, se tivera derivado a súa omisión na mesma. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. As alegacións serán aceptadas ou rexeitadas por resolución da Alcaldía, que será obxecto de nova publicación no BOP, no taboleiro de anuncios da sede electrónica do Concello, así como na web municipal), e na que se aprobará a lista definitiva de admitidos e excluídos. Na mesma resolución ou noutra posterior se determinará a composición nominativa do tribunal cualificador, e o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. Todo iso con adecuación, en todo caso, ás previsións normativas aplicables ao respecto do dereito de acceso á información pública e a protección de datos de carácter persoal. O tribunal adecuarase na súa composición aos criterios de imparcialidade, profesionalidade e paridade, así como aos restantes requisitos de funcionamento previstos, ao efecto, pola normativa de aplicación (artigos 60 do Texto Refundido da Lei do estatuto básico do empregado público e 59 da Lei do emprego público de Galicia ou, no seu caso, aqueloutras disposicións normativas aplicables). Estará conformado polos integrantes sinalados a continuación, (dos que se deberá nomear, en todo caso, titulares e suplentes), cuxa designación nominativa concreta realizarase, polo órgano convocante, trala resolución de aprobación da listaxe definitiva de aspirantes admitidos e excluídos: 1. Presidente, a desempeñar por un funcionario de carreira ou persoal laboral fixo que cumpra cos criterios sinalados no parágrafo anterior.2. 3 Vogais, a desempeñar tres funcionarios de carreira ou laborais fixos que cumpran cos criterios sinalados no parágrafo anterior.3. Secretario, a desempeñar por un funcionario de carreira que cumpra cos criterios sinalados no parágrafo anterior. O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente e o secretario De tódalas reunións que celebre o tribunal o secretario redactará a correspondente acta. Os membros e asesores do tribunal absteranse de intervir, e o comunicarán á autoridade convocante, cando concorra algunha das circunstancias e motivos previstas, ao efecto, na normativa reguladora de réxime xurídico das administracións públicas; e todo iso de conformidade ao previsto, no artigo 23 da Lei 40/2015, de 1 de outubro, de réxime xurídico do sector público, ou aqueloutras previsións normativas concordante vixentes ao respecto. Os aspirantes poderán recusar aos membros ou asesores do tribunal cando concorran as mesmas circunstancias de abstención anteditas, e de conformidade ao previsto no artigo 24 da Lei 40/2015. O tribunal resolverá, por maioría de votos dos seus membros presentes, tódalas cuestións que se susciten ao respecto da aplicación ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe ou opinión especializada por parte dos asesores que, ao efecto, poidan ter sido requiridos). O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), de asesores; que actuarán con voz e sen voto, limitándose ao exercicio das especialidades técnicas ou profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo (e normativa concordante ou substitutiva). En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados do sector público. O sistema selectivo empregado será o concurso-oposición, no que a fase de concurso precederá á de oposición e non terá, en ningún caso, carácter eliminatorio. A fase de concurso poderá supoñer, como máximo, un total de 40 puntos. A fase de concurso, que se realizará con carácter previo á fase de oposición, consistirá na valoración dos méritos alegados e adecuadamente acreditados polas persoas aspirantes admitidas no proceso selectivo, con arranxo aos criterios sinalados nas presentes bases. A puntuación obtida na fase de concurso non terá carácter eliminatorio, e sumarase á obtida na fase de oposición, sempre que as persoas aspirantes a tivesen superado; determinándose, así, a puntuación final. Non se terán en conta, nin serán obxecto de valoración, aqueles méritos que non teñan sido achegados nin debidamente acreditados, na forma e con arranxo aos criterios e prazos sinalados nas presentes bases. Así, aqueles que se acheguen ou acrediten fóra de prazo sinalado, serán considerados como méritos e documentación achegada fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración ou documentación adicional sobre outra anterior achegada en prazo. Non se terán en conta outras formas de acreditación dos méritos diferentes das previstas nestas bases. Os méritos alegados e adecuadamente acreditados polas persoas aspirantes valoraranse con referencia á data de inicio do prazo de presentación de solicitudes de participación. O resultado da fase de concurso farase público mediante anuncio no taboleiro de anuncios da sede electrónica, antes de iniciarse a fase de oposición. Igualmente, en dito anuncio tamén se indicará a data, hora e lugar de celebración do primeiro exercicio da fase de oposición ou, no seu defecto, indicaranse os medios polos que será anunciada a dita celebración. Os aspirantes disporán dun prazo de cinco (5) días hábiles, contados a partir do día seguinte ao da publicación das puntuacións obtidas na fase de concurso, para formular alegacións ou reclamacións; que serán obxecto de estudo e estimación ou desestimación por parte do Tribunal, que adoptará acordo ao respecto e coas puntuacións definitivas, sendo obxecto de publicación na mesma forma antedita. Serán obxecto de valoración os méritos sinalados a continuación, xunto co sistema aplicado ao efecto: Por cada mes completo de servizos prestados no Concello de Ames en praza, posto ou categoría profesional de auxiliar administrativo, e pertencente ao grupo profesional C2, ou equivalente; como funcionario de carreira ou persoal laboral fixo, 0,07 puntos. Non se terán en conta fraccións de tempo inferiores ao mes. Nos supostos en que á vista da documentación acreditativa achegada polos aspirantes puideran existir dúbidas sobre a equivalencia coa vacante convocada das prazas, postos ou categorías respecto das que se alegue a experiencia, o Tribunal, poderá requirir a documentación complementaria que estime necesaria. No caso de prazas, postos, categorías que teñan sido obxecto de previa reclasificación profesional, mediante procedementos legalmente establecidos, tomarase en consideración o grupo/subgrupo profesional formalmente recoñecido na data de apertura do prazo de presentación das solicitudes de participación no proceso selectivo; e, polo tanto, tódolos servizos prestados e acreditados valoraranse como desempeñados no último grupo/subgrupo de clasificación profesional. En ningún caso se computarán os servizos que se prestaran simultaneamente con outros igualmente alegados. Forma de acreditación documental dos servizos prestados: Mediante certificación de servizos prestados emitida pola secretaría municipal ou funcionario municipal competente ao efecto. Serán obxecto de valoración os cursos e accións de formación específica, perfeccionamento ou especialización que versen sobre materias directamente relacionadas coas funcións ou competencias profesionais da vacante convocada ou, no caso de dúbida, co temario da fase de oposición, sempre que conten con homologación ou recoñecemento oficial (entendendo, a tal efecto, que foran impartidas, organizadas, recoñecidas ou homologadas por Administracións Públicas, entidades ou organismos dependentes das mesmas ou habilitados oficialmente aos ditos efectos formativos). Dentro dos cursos e accións de formación anteditos non se incluirán as titulacións académicas mínimas esixidas para o acceso a cada un dos distintos grupos/subgrupos de clasificación profesional (segundo o fixado no artigo 76 do TRLEBEP, ou sistema equivalente aplicable ao persoal laboral municipal). Tendo en conta o antes exposto, a valoración da formación realizarase por valor da hora de formación. Así, cada hora de asistencia a cursos ou accións de formación acreditada outorga 0,01 puntos. Forma de acreditación documental destes méritos: Título ou certificación expedidos pola entidade ou organismo que teña impartido ou sexa responsable da actividade formativa e acreditativos de ter realizado o curso ou a acción formativa alegado, no que deberá constar e quedar acreditado, ademais, a data de realización, a súa duración (en horas ou créditos), o seu obxecto, e a súa homologación ou recoñecemento pola Administración Pública correspondente (a dita homologación ou recoñecemento poderá acreditarse tamén, no seu caso, mediante certificación ou documento acreditativo específico). De non terse acreditado os extremos anteditos, segundo a forma sinalada, a formación alegada non será obxecto de valoración. No caso de que a duración só se estableza por créditos e non por horas, cada crédito equivalerá a 10 horas. Non se terán en conta outras formas de acreditación deste mérito diferentes das anteditas. En cumprimento do artigo 51 do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, establecerase a favor dos candidatos e candidatas, homes e mulleres, por estar utilizando ou ter utilizado, nos últimos 5 anos anteriores á publicación da convocatoria específica no BOP dereitos de conciliación familiar, ata un máximo de 1 punto, nos seguintes termos: • Permiso por parto, adopción ou acollemento (artigos 121 e 122 da LEPG): 0,2 puntos. • Permiso do outro proxenitor por nacemento, acollemento ou adopción dun fillo (artigo 124 da LEPG): 0,2 puntos. • Redución de xornada por motivos familiares (artigo 106.2 a) e b) da LEPG): 0,02 puntos/mes. • Excedencia por coidado de familiares (artigo 176 LEPG): 0,02 puntos/mes. Os meses serán computados por días naturais (30 días). A fase de oposición consistirá no desenvolvemento do exercicio sinalado a continuación, coa finalidade de avaliar e cualificar a capacidade das persoas aspirantes, e cuxo contido gardará relación cos procedementos, tarefas e funcións habituais da praza obxecto de convocatoria. Os exercicio da fase de oposición será de carácter obrigatorio e eliminatorio para todas as persoas aspirantes. As persoas aspirantes convocaranse para o exercicio da fase de oposición en chamamento único, a través da páxina web municipal, indicando a data, lugar e hora de realización; sendo excluídas dos mesmos e, polo tanto, do proceso selectivo, as que non comparezan, agás nos casos debidamente xustificados e apreciados discrecional e potestativamente polo tribunal. En todo caso, as causas ou razóns xustificativas formularanse dentro das vinte e catro (24) horas seguintes á celebración do exercicio ao que non compareceran. No suposto de sexa preciso establecer unha orde de actuación ou chamamento dos aspirantes, esta determinarase con anterioridade ao inicio do exercicio, mediante un único sorteo celebrado logo de anuncio previo no BOP. O resultando do sorteo tamén se publicará no BOP. As mulleres embarazadas que prevexan a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse dentro dos dous (2) días hábiles seguintes ao anuncio da data do exame e implicará o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal acordará se procede ou non realizar a proba nun lugar alternativo, aprazala ou adoptar ambas as medidas conxuntamente. As persoas aspirantes deberán acudir ao chamamento provistas do seu DNI, pasaporte ou documento de identificación equivalente. Non se lle permitirá a utilización do móbil, nin de calquera outro medio electrónico nin material, agás aqueles expresamente requiridos ou permitidos por estas bases ou que, no seu caso, e por acordo expreso do Tribunal, se indiquen xunto co chamamento previo para cada proba. O exercicio ou probas terán lugar a porta pechada, sen outra asistencia que a dos membros do tribunal, os asesores ou colaboradores designados polo tribunal e os aspirantes. O contido do exercicios deberá ser fixado polo tribunal antes da realización dos mesmos; e deberá incluír, en todo caso, preguntas de reserva para aquelas que puidesen ser anuladas (as preguntas de reserva utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto). Corresponderá ao tribunal fixar o grao de coñecementos ou acertos necesarios para acadar a cualificación mínima requirida para a superación dos exercicios; en todo caso, o nivel de coñecemento fixado polo tribunal deberá garantir a idoneidade e capacidade das persoas aspirantes. Os criterios para a corrección e cualificación dos exercicios deberán ser fixados polo Tribunal con anterioridade, de forma clara e con adecuación ao previsto nas presentes bases. O tribunal deberá aplicar as medidas que garantan que a corrección dos exercicios se realice preservando o anonimato dos candidatos. As cualificacións resultantes da corrección dos diferentes exercicios da fase de oposición faranse públicas, por parte do Tribunal, no taboleiro de anuncios da sede electrónica do Concello e na páxina web municipal. Os aspirantes disporán dun prazo de cinco (5) días hábiles para formular reclamacións ou alegacións ao respecto dos resultados e cualificacións obtidos, contados a partir do día seguinte á súa publicación. As ditas reclamacións serán obxecto de estudo e estimación ou desestimación por parte do Tribunal, que adoptará acordo ao respecto e coas puntuacións definitivas, sendo obxecto de publicación na mesma forma antedita. Exercicio: Este exercicio, de carácter obrigatorio e eliminatorio para todas as persoas aspirantes, consistirá na resolución por escrito, nun tempo máximo de cento vinte (120) minutos, dun cuestionario de 90 preguntas con 4 respostas alternativas, das que só unha será a correcta, e 5 preguntas de reserva, e que gardarán relación coas materias e contidos comprendidos polo temario que figura no anexo Ii. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O cuestionario será determinado polo Tribunal inmediatamente antes da realización do mesmo. A proba cualificarase de 0 a 60 puntos, debéndose obter unha puntuación mínima de 30 puntos para superalo, correspondendo ao tribunal determinar o número mínimo de preguntas acertadas necesario para alcanzar a dita puntuación (nota de corte), que non terá por que corresponderse necesariamente co 50% das preguntas acertadas, e para o que se terá en conta que por cada tres (3) respostas incorrectas se descontará unha (1) correcta. A puntuación final do proceso selectivo virá determinada pola suma das puntuacións obtidas nas fase de concurso e na de oposición (sempre que se teña superado esta última). No caso de empate na puntuación total terase en conta, primeiramente, a puntuación obtida na fase de oposición e, de non desfacerse así o empate, acudirase á puntuación acadada na fase de concurso. En caso de que persista o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Xeral da Comunidade Autónoma de Galicia que se deriven da oferta de emprego público do ano en curso. Nos apelidos compostos coa preposición de, da, de la, d’. a mesma non será tida en conta (por exemplo: Agustina Micaela Bagudanch Zorlescu. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. Finalizado o proceso selectivo, o Tribunal fará pública (mediante anuncio no taboleiro de anuncios da sede electrónica do Concello, así como na web municipal) a relación e puntuación final total dos candidatos que teñan superado todos os exercicios obrigatorios da fase de oposición, propoñendo, ademais, a contratación como funcionarios para a ocupación das vacantes convocadas daqueles aspirantes que acadaran a maior puntuación (ou que, en caso de empate e trala aplicación do sistema de desempate sinalado na base anterior, resultara o primeiro). En todo caso, para a superación do proceso selectivo e, polo tanto, optar á cobertura das vacantes convocadas, os aspirantes deberán ter superado todos os exercicios da oposición que lle resultan obrigados; de non ser así, e non existir ningún aspirante que teña superado o proceso selectivo, poderase declarar deserta. E non se poderán propoñer para a súa selección e contratación a un número de aspirantes superior ao de prazas convocadas. Dita proposta elevarase á Alcaldía para que, con arranxo ás competencias recoñecidas ao efecto, proceda a resolver a súa contratación e incorporación. Na proposta do Tribunal tamén figurará unha relación complementaria, por orde descendente da puntuación acadada no concurso-oposición, daqueles aspirantes que, aínda que non teñan sido propostos para a selección e contratación, tiveran superado todos exercicios obrigatorios da fase de oposición; á que se acudirá, segundo a prelación resultante da puntuación acadada no proceso selectivo, para os supostos de imposibilidade da contratación e incorporación dos aspirantes inicialmente proposto para a cobertura das vacantes convocadas. Os aspirantes que resultaren aprobados serán nomeados funcionarios de carreira, administrativos, grupo C, subgrupo C1, nivel 18, do Concello de Ames. Os aspirantes que superen o proceso selectivo permanecerán no posto de traballo que ocupan, e verán alterada na subseguinte modificación da relación de postos de traballo a pertenza á subescala auxiliar, para pasar a ser clasificados na subescala administrativa, co nivel de complemento de destino e específico sinalado para os postos de traballo de administrativo de administración xeral (na actualidade nivel 18 de complemento de destino e correspondente específico). Unha vez que se faga efectiva a toma de posesión dos aspirantes seleccionados, as prazas de auxiliar administrativo que ocupaban en orixe, quedarán vacantes en tanto non se produza a súa cobertura polos medios legalmente previstos. O nomeamento como funcionarios dos aspirantes seleccionados será obxecto de publicación no taboleiro de anuncios da sede electrónica, na páxina web municipal, así como no BOP e no DOG; e isto sen prexuízo da correspondente notificación aos interesados.1. Para todo o non previsto nas presentes bases, o tribunal estará facultado para resolver e interpretar as dúbidas que se puideran presentar e tomar os acordos necesarios para a boa orde e adecuado desenvolvemento do proceso, con pleno sometemento e adecuación ás previsións normativas aplicables ao respecto.2. Todas as referencias á Alcaldía contidas nas presentes bases entenderanse realizadas ao órgano municipal que, en cada momento, e por previsión legal ou delegación daquela, asuma idénticas competencias.3. De acordo co disposto no artigo 5 da Lei Orgánica 3/2018, do 5 de decembro, de Protección de Datos de Carácter Persoal e Garantía de Dereitos Dixitais, os datos persoais facilitados incorporaranse e manteranse nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na devandita lei. Para exercer os dereitos de acceso, rectificación, cancelación e oposición dos datos persoais, na medida en que a lei o permita, a persoa interesada deberá comunicalo por escrito ao Concello, achegando copia do documento que acredite a súa identidade. A resolución aprobatoria desta convocatoria e bases reguladoras, e cantos actos administrativos se deriven das mesmas, así como das actuacións do tribunal, poderán ser impugnados, polos interesados, tanto en vía administrativa como contenciosa, na forma e prazos establecidos pola Lei 39/2015, de 1 de outubro, do procedemento administrativo común das administracións públicas, na Lei 40/2015, de 1 de outubro, de réxime xurídico do sector público, na Lei Reguladora da Xurisdición Contencioso-Administrativa ou aqueloutra normativa concordante vixente ao efecto. D./D.ª ___________________________________________________________________________________, de _____ anos, con DNI _______________________ e domicilio en ___________________________________________________, n.º ____, piso _______ C. P. ___________, da localidade _______________________________________________________________, con teléfono __________________, e correo electrónico ______________________________________________________ I. Que desexo participar na CONVOCATORIA DO PROCESO SELECTIVO PARA A COBERTURA EN QUENDA DE PROMOCIÓN INTERNA DE TRES PRAZAS DE ADMINISTRATIVO, GRUPO C, SUBGRUPO C1, NIVEL 18, DO CONCELLO DE AMES II. Que declaro, baixo a miña responsabilidade, reunir todos os requisitos esixidos para poder participar do antedito proceso selectivo, segundo o previsto nas súas bases reguladoras, que coñezo e acepto; declarando, asemade, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. Polo exposto, SOLICITO: Ser admitido no dito proceso selectivo; achegando, para estes efectos, e con arranxo ao disposto na base 4 das bases reguladoras, a seguinte documentación: - Copia do DNI, pasaporte ou documento de identificación equivalente e acreditativo da miña identidade - Certificación acreditativa de reunir os requisitos sinalado nos apartado a) e b) da base terceira, emitida pola secretaría municipal ou funcionario municipal competente ao efecto. - Como aspirante coa condición legal de persoa con discapacidade achego certificación/documentación acreditativa de dita condición, e da súa compatibilidade coa funcións e tarefas propias da vacante convocada, nos termos do previsto, ao efecto, no apartado e) da base cuarta das bases reguladoras. Si ____ Non ____ E solicito adaptación/axustes para o desenvolvemento do proceso selectivo Si ____ (achego xunto con esta instancia necesidades específicas de adaptación/axustes solicitadas) Non ____ - Relación dos méritos alegados (acompañada dos xustificantes ou documentos acreditativos dos mesmos), e presentados con arranxo a orde que se fixa na base oitava das bases reguladoras Ames, a. de. de 2022 TEMA 1.- Lei 39/2015, do 1 de outubro, do procedemento administrativo común das Administracións Públicas. Disposicións xerais. Os interesados no procedemento. A actividade das Administracións Públicas: normas xerais de actuación. Termos e prazos. TEMA 2.- Lei 39/2015, do 1 de outubro, do procedemento administrativo común das Administracións Públicas. Os actos administrativos: concepto, elementos, clases. Forma, motivación. A eficacia. Nulidade e anulabilidade. TEMA 3.- Lei 39/2015, do 1 de outubro, do procedemento administrativo común das Administracións Públicas. Disposicións sobre o procedemento administrativo común: Garantías do procedemento. Iniciación. Ordenación. Instrución. TEMA 4.- Lei 39/2015, do 1 de outubro, do procedemento administrativo común das Administracións Públicas. Disposicións sobre o procedemento administrativo común: Finalización. Execución. A tramitación simplificada do procedemento administrativo común. A revisión de actos en vía administrativa: revisión de oficio. Recursos administrativos. TEMA 5.- A Lei 40/2015, do 1 de outubro, de réxime xurídico do sector público Disposicións xerais. Órganos das administracións públicas. Principios da potestade sancionadora. Medidas sancionadoras administrativas. Especial referencia á potestade sancionadora local. TEMA 6.- A Lei 19/2013, de 9 de decembro, de transparencia, acceso á información pública e bo goberno: Obxecto, ámbito de aplicación e principios xerais. A transparencia da actividade pública. Dereito de acceso á información pública; réxime, solicitude, tramitación, resolución, recursos. TEMA 7.- Lei orgánica 3/2018, do 5 de decembro, de protección de datos persoais e garantía dos dereitos dixitais. Disposicións xerais. Principios da protección de datos. Dereitos das persoas. Responsable e encargado do tratamento de datos. TEMA 8.- O réxime xurídico da administración electrónica: a sede electrónica e as publicacións electrónicas. A xestión electrónica dos procedementos administrativos: Rexistros, comunicacións e notificacións electrónicas. TEMA 9.- A Lei 9/2017, do 8 de outubro, de contratos do sector público. Os contratos do sector público. Delimitación dos contratos administrativos. Órganos de contratación nas entidades locais. Selección do contratista e adxudicación dos contratos. Tema 10. Os empregados públicos: clases e réxime xurídico. Estrutura da función pública local. Os instrumentos de organización do persoal: a relacións de postos de traballo. Tema 11.- O acceso aos empregos públicos: principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo: sistemas de provisión. A oferta de emprego público. TEMA 12.- Dereitos e deberes do persoal empregado público. Situacións administrativas dos empregados públicos. Réxime disciplinario. Incompatibilidades. Sistema retributivo. TEMA 13.- Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. As condicións de emprego en igualdade na Administración pública galega. Medidas de conciliación e corresponsabilidade no emprego público. TEMA 14.- Os orzamentos municipais. Estrutura do orzamento. Elaboración e aprobación do orzamento. Os créditos e as súas modificacións. TEMA 15.- Execución e liquidación do orzamento. Control e fiscalización. TEMA 16.- Real Decreto Lexislativo 2/2004, do 5 de marzo, polo que se aproba o Texto refundido da Lei Reguladora das Facendas Locais (I): Impostos. TEMA 17.- Real Decreto Lexislativo 2/2004, do 5 de marzo, polo que se aproba o Texto refundido da Lei Reguladora das Facendas Locais (II): Taxas. Contribucións especiais. Prezos públicos. TEMA 18.- Réxime urbanístico do solo: Clasificación do solo, réxime das distintas clases e categorías do solo. As licenzas urbanísticas. Tipos. Competencias e procedemento. As declaracións responsables e as comunicacións previas. TEMA 19.- O deber de conservación. Ordes de execución. A declaración de ruína. A protección da legalidade urbanística. As infraccións e sancións urbanísticas. TEMA 20.- Os bens das entidades locais: Marco legal aplicable. Clasificación. Ames, 17 de outubro do 2022 O alcalde, José Blas García Piñeiro